|  |  |
| --- | --- |
| Številka: | 6130-1/2013/20 |
| Datum: | 10. 12. 2014 |

|  |  |
| --- | --- |
| Zadeva: | **Poziv k predložitvi javnega kulturnega programa in finančne konstrukcije za leto 2015 (v nadaljevanju: Poziv 2015)** |
| Zveza: | Sklenjena pogodba za leto 2014 na podlagi izvedenega javnega razpisa (oznaka JR1–PROGRAM–2013–2015) na posamičnem področju (KNJIŽNI PROGRAM, REVIJALNI PROGRAM, BRALNA KULTURA, LITERARNE PRIREDITVE, MEDNARODNO SODELOVANJE) |

Spoštovane, spoštovani,

na podlagi četrtega in šestega odstavka 5. točke Javnega razpisa za izbor in sofinanciranje javnih kulturnih programov na področjih knjige za obdobje 2013–2015 (JR1–PROGRAM–2013–2015) in šestega odstavka 6. člena sklenjenih Pogodb o sofinanciranju in izvedbi javnega kulturnega programa v letu 2014 vas pozivamo, da predložite javni kulturni program in finančno konstrukcijo za leto 2015 na posamičnem področju (KNJIŽNI PROGRAM, REVIJALNI PROGRAM, BRALNA KULTURA, LITERARNE PRIREDITVE, MEDNARODNO SODELOVANJE).

Pogoji za sklenitev letne pogodbe o sofinanciranju javnih kulturnih programov za leto 2015 so:

* izdana odločba o sofinanciranju kulturnega programa za leto 2015,
* izpolnjevanje vseh pogodbenih obveznosti izvajalca javnega kulturnega programa na posameznem področju do JAK v letu 2014 in
* s strani JAK potrjeno zaključno poročilo izvajalca javnega kulturnega programa za leto 2014.

Ustrezno dokumentacijo (razpisne obrazce) za sofinanciranje programa na posameznem področju izpolnite s prijavo v spletno aplikacijo, ki je dostopna na naslovu [https://jakrs.e-razpisi.si](https://jakrs.e-razpisi.si/) ter tudi na spletni strani JAK [www.jakrs.si](http://www.jakrs.si).

Podrobnejša navodila za uporabo aplikacije in izpolnjevanje dokumentacije se nahajajo na spletnem naslovu [https://jakrs.e-razpisi.si](https://jakrs.e-razpisi.si/) in [www.jakrs.si](http://www.jakrs.si).

Predložiti je potrebno v celoti izpolnjeno naslednjo dokumentacijo razpisa JR1–PROGRAM–2013–2015 oz. poziva 2015:

**a) Knjižni program (KP):**

* prijavni obrazec spletne aplikacije KP;

**b) Revijalni program (RP):**

* prijavni obrazec spletne aplikacije RP;

**c) Bralna kultura (BK):**

* prijavni obrazec spletne aplikacije BK;

**d) Literarne prireditve (LP):**

* prijavni obrazec spletne aplikacije LP;

**e) Mednarodno sodelovanje (MS):**

* prijavni obrazec spletne aplikacije MS.

Javni kulturni program s finančno konstrukcijo morajo pogodbeniki za leto 2015 oddati **najkasneje do vključno** **torka, 13. 1. 2015.**

Po končanem izpolnjevanju obrazcev v elektronski aplikaciji obrazce **natisnite, jih podpišite in žigosajte.**

Dokumentacijo je potrebno oddati **v zaprti kuverti in na sprednjo stran kuverte nalepiti obrazec s črtno kodo, ki ga ob tiskanju vloge določi spletna aplikacija.** Na sprednjo stran kuverte pri oznaki **Poziv 2015** je potrebno **obvezno dopisati področje, na katerega se prijavitelj prijavlja** (knjižni program, revijalni program, bralna kultura, literarne prireditve, mednarodno sodelovanje).

Celotno dokumentacijo **v predpisanem roku natisnjeno pošljite s priporočeno pošto ali oddajte osebno vsak delavnik med 9.00 in 15.30. uro na naslov: Javna agencijo za knjigo RS, Metelkova 2b, 1000 Ljubljana.**

Javna agencija za knjigo RS predvideva, da se bodo postopki za sklenitev pogodbe za leto 2015 začeli po pregledu končnih vsebinskih in finančnih poročil za leto 2014 (rok za oddajo: 15. januar 2015 oz. 31. januar 2015 – za področji KP in MS), pogodbe za leto 2015 pa se bodo lahko sklepale skladno s sprejetjem proračuna za leto 2015.

S spoštovanjem,

pristojne področne svetovalke:

Katja Stergar, višja področna svetovalka III

Tjaša Urankar, področna podsekretarka

Vlasta Vičič, področna sekretarka

V kolikor potrebujete kakršnakoli pojasnila, se v času uradnih ur obrnite na pristojno uslužbenko na posameznem področju.

|  |  |  |  |
| --- | --- | --- | --- |
| **področje** | **uslužbenka** | **telefon** | **e-pošta** |
| **knjižni program** | Vlasta Vičič | 01 369 58 26 | vlasta.vicic@jakrs.si |
| **revijalni program** | Vlasta Vičič | 01 369 58 26 | vlasta.vicic@jakrs.si |
| **bralna kultura** | Tjaša Urankar | 01 369 58 25 | tjasa.urankar@jakrs.si |
| **literarne prireditve** | Tjaša Urankar | 01 369 58 25 | tjasa.urankar@jakrs.si |
| **mednarodno sodelovanje** | Katja Stergar | 01 369 58 27 | katja.stergar@jakrs.si |